stanford-oval/wikipedia huggingface dataset:
Guy Clark

Guy Clark
Guy Clark (6. marraskuuta 1941 Monahans, Texas – 17. toukokuuta 2016 Nashville, Tennessee) oli yhdysvaltalainen folk-kantrilaulaja ja lauluntekijä. Hänen kappaleistaan tunnetaan Suomessa ”Broken Hearted People”, jonka Freud, Marx, Engels & Jung -yhtye on esittänyt Pekka Myllykosken suomentamana nimellä ”Särkynytsydämiset”, sekä ”Desperados Waiting for a Train", eli Topi Sorsakosken ja Reijo Taipaleen levyttämä ”Kulkukoirat”. Yhdysvalloissa hänen kappaleensa ovat niin ikään tunnettuja pääosissa muiden kuin Clarkin itsensä esittämänä. Clarkin kappaleita ovat tulkinneet muun muassa Johnny Cash, Ricky Skaggs, Jerry Jeff Walker, David Allan Coe ja Johnny Cashin, Kris Kristoffersonin, Willie Nelsonin ja Waylon Jenningsin muodostama The Highwaymen -yhtye.
Guy Clarkin musiikki luetaan kuuluvaksi kantrimusiikin ”Texas Country/Texas Music” -alakategoriaan, johon kuuluu yleisesti akustisuus ja maanläheisyys, joissa tarinoiden päähenkilöt ovat usein tavallisia ihmisiä arkisine huolineen. Genren mukaisesti Guy Clarkin musiikki on usein jopa bluesmaisen yksinkertaista soinnuiltaan ja melodioiltaan, mutta teksteiltään vahvaa ja elokuvamaista tarinankerrontaa. Tästä hyvä esimerkki on ”Randall Knife” -kappale, jonka hän kirjoitti elegiaksi edesmenneelle isälleen: morsiameltaan lahjaksi saatu veitsi seuraa isän mukana maailmansodasta takaisin arkeen ja sittemmin päätyy pojalleen tärkeimmäksi perintöesineeksi. Clark kertoi haastatteluissaan ihailleensa runoilijoita kuten John Keats ja aikalaisistaan erityisesti Townes Van Zandt teki häneen vaikutuksen lahjakkuudellaan. Townes Van Zandtiin nähden Clarkin sanoitukset olivat kuitenkin huomattavasti positiivisempia, elämänhaluisia ja merkityksiltään vähemmän arvoituksellisia.kenen mukaan?
Guy Clark oli naimisissa taidemaalarina ja myös lauluntekijänä ansioituneen Susanna Clarkin kanssa. Clarkien koti Nashvillessa toimi 1970-luvulla usein nuorten lauluntekijöiden kokoontumispaikkana, jossa viihtyivät muun muassa Townes Van Zandt, Jerry Jeff Walker, Steve Earle ja Rodney Crowell. Tästä yhteisöstä kertoo vuosina 1975 ja 1976 kuvattu musiikkidokumentti Heartworn Highways.
Guy Clarkin arvostus lauluntekijänä on noussut vuosien myötä. Eräässä 2000-luvulla julkaistussa The Huffington Post -lehden haastattelussa Bob Dylan mainitsi Guy Clarkin erääksi suosikikseen.[lähde? ] Clarkin vuonna 2006 julkaisema Workbench Songs pääsi Grammy-ehdokkaaksi sarjassa ”Best Contemporary Folk/Americana Album”.
Guy Clark esiintyi viimeisinä vuosinaan useimmiten duona kitaristi Verlon Thompsonin kanssa, joka toimi myös Clarkin kirjoituskumppanina viimeisillä levytyksillä. Keikkailua kuitenkin vähensi vuonna 2008 sattunut tapaturma, jossa Guy Clark katkaisi jalkansa.
Dualtone-levy-yhtiö julkaisi Guy Clarkin 70-vuotisjuhlien kunniaksi elokuussa 2011 livetallenteen Songs and Stories.
Diskografia > Albumit

Old No. 1 (1975, RCA)
Texas Cookin’ (1976, RCA)
Guy Clark (1978, Warner)
The South Coast of Texas (1981, Warner)
Best of Guy Clark (1982, Warner)
Better Days (1983, Warner)
Guy Clark – Greatest Hits (1983, RCA)
Old Friends  (1988, Sugar Hill)
Boats to Build  (1992, Asylum)
Dublin Blues  (1995, Asylum)
Craftsman (1995, Rounder/Philo)
Keepers (1997, Sugar Hill)
The Essential Guy Clark (1997, RCA)
Cold Dog Soup  (1999, Sugar Hill)
Together at the Bluebird Cafe (mukana Townes Van Zandt ja Steve Earle) (2001, American Originals)
The Dark (2002, Sugar Hill)
Workbench Songs (2006, Dualtone)
Americana Master Series: Best of the Sugar Hill Years (2007, Sugar Hill)
Live from Austin, TX (2007, New West)
Hindsight 21–20: Anthology 1975–1995 (2007, Raven)
The Platinum Collection  (2008, Warner)
Somedays the Song Writes You (2009, Dualtone)
Songs and Stories (2011, Dualtone)
My Favorite Picture of You (2013, Dualtone)
Diskografia > Singlet

"Fools for Each Other" (1979)
"The Partner Nobody Chose" (1981)
"Homegrown Tomatoes" (1983)
Filmografia

Heartworn Highways Documentary, Snapper/Catfish, 1981/2003.
Helen Hayes

| Helen Hayes |
| --- | --- |
 Helen Hayes
Henkilötiedot
Syntynyt: 10. lokakuuta 1900 Washington, Yhdysvallat
Kuollut: 17. maaliskuuta 1993 (92 vuotta) New York, Yhdysvallat
Ammatti:  näyttelijä
Näyttelijä
Aktiivisena:  1905–1987
Merkittävät roolit:  Anastasia
Palkinnot
 Parhaan naispääosan Oscar  1931 Hänen syntinsä  Parhaan naissivuosan Oscar  1970 Kiitorata 
Aiheesta muualla
www.helenhayes.org
IMDb 
Elonet
AllMovie
Helen Hayes (10. lokakuuta 1900 – 17. maaliskuuta 1993) oli yhdysvaltalainen näyttelijä. Hän on yksi ainoista henkilöistä, jotka ovat saaneet sekä Oscarin, Emmyn, Grammyn että Tonyn.
Hayes teki Broadway-debyyttinsä yhdeksänvuotiaana ja näytteli ensimmäisessä elokuvassaan vuonna 1917. Hän sai urallaan kaksi Oscaria, parhaan naispääosan Oscarin elokuvasta Hänen syntinsä (1931) ja parhaan naissivuosan Oscarin elokuvasta Kiitorata (1970). Hänen muita tunnettuja elokuvia ovat  Jäähyväiset aseille (1932) ja Anastasia (1956).
Hayesilla on kaksi tähteä Hollywood Walk of Famella, elokuvista ja radiosta.
Aiheesta muualla

Helen Hayes Internet Movie Databasessa. (englanniksi)
Helen Hayes Elonetissä.
Wikimedia Commonsissa on kuvia tai muita tiedostoja aiheesta .
Louane Emera

| Louane Emera |
| --- | --- |
 Louane Emera vuonna 2017
Henkilötiedot
Koko nimi:  Anne Peichert
Syntynyt: 26. marraskuuta 1996 (ikä 27)
Ammatti:  laulaja, näyttelijä
Näyttelijä
Taiteilijanimet:  Louane
Merkittävät roolit:  Bélierin perhe
Aiheesta muualla
Viralliset kotisivut
IMDb 
Elonet
AllMovie
Anne Peichert (s. 26. marraskuuta 1996), joka tunnetaan paremmin artistinimellä Louane Emera tai pelkkä Louane, on ranskalainen laulaja ja näyttelijä.
Varhainen elämä

Louane Emera on orpo, sillä molemmat hänen vanhempansa ovat kuolleet sairauksiin: isä vuonna 2013 ja äiti vuotta myöhemmin.
Ura

Emeran ensiesiintyminen televisiossa oli 12-vuotiaana lasten laulukilpailu-ohjelmassa l’École des stars vuonna 2009. Vuonna 2013 hän osallistui ranskalaisen The Voice: la plus belle voix -ohjelman toiselle kaudelle.
Vuonna 2014 Emera näytteli elokuvassa Bélierin perhe (La famille Bélier) ja sai roolistaan César-palkinnon.
Emeran maaliskuussa 2015 julkaistu ensimmäinen albumi Chambre 12 oli Ranskan albumilistan kärjessä yhteensä 12 viikkoa. Vuoden loppuun mennessä sitä oli myyty yli 770 000 kappaletta, ja se oli toiseksi myydyin albumi Ranskassa vuonna 2015.
Aiheesta muualla

Kuvia tai muita tiedostoja aiheesta Louane Emera Wikimedia Commonsissa
Hessen (täsmennyssivu)

Hessen voi tarkoittaa seuraavia:
Hessen, Saksan osavaltio
Hessenin suurherttuakunta, Hessen-Darmstadt, historiallinen valtio 1806–1918
Hessenin vaaliruhtinaskunta, Hessen-Kassel, historiallinen valtio 1803–1807 ja 1814–1866
Hessen, Hessenin aluetta keskiajalta 1900-luvulle saakka hallinnut suku
Hessen-suvun jäseniä:
Friedrich Karl Ludwig Konstantin von Hessen-Kassel eli Fredrik Kaarle (1868–1940), Hessenin maakreivi
Marie Maximilianne Wilhelmine Auguste Sophie von Hessen-Darmstadt eli Maria Aleksandrovna (1824–1880), Venäjän keisarinna ja keisari Aleksanteri II:n ensimmäinen puoliso
Moritz von Hessen (1826–2013), saksalainen yrittäjä, saksalainen yrittäjä, Hessen-Brabantin suvun päämies
Philipp von Hessen (1896–1980), Hessenin suvun päämies, Hessenin ja Brabantin maakreivi
Viktoria von Hessen-Darmstadt, Battenbergin prinsessa Louis (1863–1950), Hessenin suurherttua Ludvig IV:n tytär
Wolfgang von Hessen (1895–1989), Hessenin prinssi
Hessen-nimisiä laivoja:
Hessen, Saksan laivaston Hamburg-luokan ohjushävittäjä
Hessen, Saksan laivaston Sachsen-luokan fregatti
SMS Hessen, Saksan keisarikunnan laivaston ensimmäisen maailmansodan aikainen taistelulaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hessen”, voi hakea sivunnimihaulla, laajalla sivunnimihaulla tai tekstihaulla.
Helsingin urheilulääkäriasema

Helsingin urheilulääkäriasema (HULA) on Urheilulääketieteen säätiön hallitsema ja ylläpitämä urheilulääkäriasema. Helsingin urheilulääkäriasema tarjoaa palveluita urheilijoille, liikunnan harrastajille ja liikuntaharrastuksen aloittamista suunnitteleville. Helsingin urheilulääkäriaseman palveluihin kuuluvat lääkärien, liikuntafysiologian, urheilupsykologien, sairaanhoitajien ja bioanalyytikkojen palvelut. Helsingin urheilulääkäriasema toimii Helsingin Vallilassa sijaitsevalla Urhea-kampuksella.
Helsingin liiketalouden ammattikorkeakoulu

| Helsingin liiketalouden ammattikorkeakoulu Helia |
| --- | --- |

Perustettu:  1992
Lakkautettu:  2007
Hallintomuoto:  Säätiö
Rehtori:  Ritva Laakso-Manninen
Toimipaikat:  Helsinki ja Porvoo
Toimitilat:  Pasila ja Porvoo
Opiskelijamäärä:  n. 6000
Kotisivu:  www.haaga-helia.fi
Helian Helsingin toimipiste Itä-Pasilassa.
Helsingin liiketalouden ammattikorkeakoulu (Helia) oli Suomen suurin liiketalouden ammattikorkeakoulu. Se oli yksityinen säätiön pyörittämä korkeakoulu, jonka taustalla oli Helsingin liike-elämä. Sen päätoimipiste Helia-talo 1 oli Itä-Pasilassa ja toinen toimipiste Porvoossa.
Heliassa oli mahdollisuus opiskella liiketaloutta, tietojenkäsittelyä, johdon assistenttityötä, kieliä, viestintää ja matkailua. Heliasta valmistui tradenomeja, it-tradenomeja, medianomeja ja restonomeja. Heliassa oli noin 6000 opiskelijaa ja henkilöstöä noin 380, joista päätoimisesti opetustehtävissä toimi noin 230 henkilöä.[lähde? ] Helia palkittiin vuosina 2002 ja 2003 opetusministeriön vaikuttavuuspalkkiolla kaikilla valintakriteereillä.
28. maaliskuuta 2006 ilmoitettiin Helsingin liiketalouden ammattikorkeakoulun ja HAAGA Instituutin ammattikorkeakoulun yhdistymisestä uudeksi Haaga-Helia ammattikorkeakouluksi. Uusi koulu aloitti toimintansa vuoden 2007 alusta, jolloin opiskelijoita oli 10 000 ja henkilökuntaa 600.
Aiheesta muualla

HAAGA-HELIA ammattikorkeakoulu
Harjun koulu

Harjun koulu -nimisiä kouluja ovat:
Harjun koulu, entinen yläasteen koulu Lohjalla
Harjun koulu, ala-asteen koulu Pieksämäellä
Harjun koulu, ala-asteen koulu Tampereella
Harjun koulu, ala-asteen koulu Lahdessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harjun koulu”, voi hakea sivunnimihaulla, laajalla sivunnimihaulla tai tekstihaulla.
Ha Jin

Jīn Xuěfēi (perinteisin kiinalaismerkein 金雪飛), kirjailijanimeltään Ha Jin (哈金), (s. 15. helmikuuta 1956) on kiinalais-yhdysvaltalainen nykykirjailija. Jin on kirjoittanut romaaneja, runoja, novelleja ja esseitä, ja on muun muassa voittanut PEN/Faulkner-palkinnon kahdesti vuosina 2000 ja 2005.
Elämä

Ha Jin syntyi pienessä maalaiskaupungissa Liaoningin maakunnassa. Neljätoistavuotiaana hän värväytyi Kansan vapautusarmeijaan, jossa hän palveli Kiinan ja silloisen Neuvostoliiton rajalla Kiinan koillisosassa. Kolmantena vuonnaan armeijassa Jin opiskeli itsekseen keski- ja ylemmän koulun kursseja. Kuuden vuoden jälkeen Jin lähti armeijasta voidakseen opiskella korkeakoulussa, mutta kaikki korkeakoulut olivat edelleen suljettuja Kiinan kulttuurivallankumouksen takia. Opiskelun sijaan Jin työskenteli junayhtiön viestittäjänä, mutta opiskeli sivussa englantia. Motivaationa hänellä oli jonakin päivänä voida lukea Friedrich Engelsin teos Työväenluokan asema Englannissa vuonna 1844 alkuperäiskielellä.
Korkeakoulujen auettua vuonna 1977 Jin haki ja pääsi opiskelemaan Heilongjiangin yliopistoon Harbiniin pääaineenaan englannin kieli, vaikka tämä oli ollut Jinin pääainevaihtoehdoista viimeinen. Hän valmistui alemmalla korkeakoulututkinnolla vuonna 1981 ja jatkoi opintojaan Shandongin yliopistossa, josta hän valmistui maisteriksi vuonna 1984. Jin muutti Yhdysvaltoihin ja valmistui tohtoriksi Brandeisin yliopistosta vuonna 1993.
Taivaallisen rauhan aukion verilöylyn jälkeen Jin totesi, ettei voisi kirjoittaa vapaasti Kiinassa, joten hän jäi Yhdysvaltoihin. Toisin kuin muut maanpaossa olevat kiinalaiskirjailijat, Jin kirjoitti englanniksi, vaikka kirjoittaminen vaatikin paljon työtä ja aikaa, mutta toisaalta myös vapautta. Jinin taiteilijanimen toinen osa tulee Harbinin kaupungin nimestä.
Nykyään Ha Jin on Bostonin yliopiston englannin kielen professori.
Aiheesta muualla

Helsingin Sanomien kirja-arvostelu romaanista Odotus
Powells.comin haastattelu vuodelta 2000 (Arkistoitu – Internet Archive) (englanniksi)
Harjun hautausmaa

Harjun hautausmaa viittaa seuraaviin:
Harjun hautausmaa Mikkelissä
Harjun hautausmaa Parkanossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harjun hautausmaa”, voi hakea sivunnimihaulla, laajalla sivunnimihaulla tai tekstihaulla.
Harjun kartano

Harjun kartano voi tarkoittaa seuraavia:
Harjun kartano (myös Rantakartano), kartano Somerolla
Harjun kartano (myös Harjun hovi), kartano Virolahdella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harjun kartano”, voi hakea sivunnimihaulla, laajalla sivunnimihaulla tai tekstihaulla.
2001 (täsmennyssivu)

2001 voi tarkoittaa seuraavia:
2001, vuosi
2001, luku
2001: Avaruusseikkailu, tieteiselokuva
2001 Avaruusseikkailu, Arthur C. Clarken romaani, joka tehtiin samaan aikaan elokuvan kanssa
2001 Mars Odyssey, NASAn Mars-luotain
2001 Einstein, vuonna 1973 löydetty asteroidi, joka on nimetty Albert Einsteinin mukaan.
2001, Dr. Dren vuonna 1999 julkaistu hip hop -albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”2001”, voi hakea sivunnimihaulla, laajalla sivunnimihaulla tai tekstihaulla.
Harjun koulu (Lahti)

| Harjun peruskoulu |
| --- | --- |

Sijainti:  Vuorikatu 29, 15110 Lahti (Keski-Lahti)
Koordinaatit:  60.98057°N, 25.65669°E
Tyyppi:  suomenkielinen alakoulu
Perustettu:  1965
Lakkautettu:  2023
Luokat:  1–6
Oppilaita:  290
Verkkosivut
Harjun koulu oli Lahden kaupungin keskustassa, Keski-Lahden kaupunginosassa toiminut alakoulu (luokka-asteet 1-6). Koulua kävi noin 200 peruskoululaista.
Nykyinen koulurakennus valmistui alkujaan 1923 ja oli arkkitehti Eliel Saarisen suunnittelema. Hän oli suunnitellut Lahteen myös viereisen Lahden kaupungintalon kymmenen vuotta aiemmin. Rakennuksessa toimi vuoteen 1964 saakka Lahden Yksityinen Tyttölyseo. Harjun kansakoulu aloitti toimintansa seuraavana vuonna.
Rakennusta laajennettiin 1952 koulun entisen oppilaan Irma Kolsin piirustusten mukaan. Laajennus peitti pohjoispuolen arkkitehtuuriset piirteet. Laajennus käsitti opettajainhuoneen ja neljä luokkahuonetta. Rakennusta laajennettiin myös 1958. Tällöin rakennettiin keltaiseksi rapattu juhlasalisiipi. Vuonna 2019 Harjun koulun tiloista löydettiin kosteusvaurioita, joiden seurauksina oppilaita jouduttiin siirtämään opiskelemaan viereisen kaupungintalon tiloihin.
Koulun viimeinen itsenäinen lukuvuosi oli 2022-23, jonka jälkeen se yhdistyi Paavolan kampukselle muuttaneeseen Tiirismaan kouluun.
Hanhiemon satuaarre

| Hanhiemon satuaarre> The tall book of nursery tales |
| --- | --- |

Alkuperäisteos
Kuvittaja:  Feodor Rojankovsky
Genre:  satukirja
Suomennos
Suomentaja:  Tarja Saarikoski
Kustantaja:  WSOY
Julkaistu:  1954
Ulkoasu:  sidottu
Sivumäärä:  119
ISBN:  951-0-07699-6
Löydä lisää kirjojaKirjallisuuden teemasivulta
Hanhiemon satuaarre (engl. The tall book of nursery tales) on satukokoelma, joka ilmestyi ensimmäisen kerran Yhdysvalloissa 1942. Teoksen on kuvittanut Feodor Rojankovsky. Tarja Saarikosken suomennos ilmestyi 1954, ja siitä on otettu vuosikymmenten aikana useita kymmeniä painoksia.
Hanhiemon iloinen lipas on samana vuonna ilmestynyt, Hanhiemon satuaarteen runoiksi riimitelty sisarteos. Suomennoksen on tehnyt Kirsi Kunnas.
Sisältö

Pieni Punahilkka
Maalaishiiri ja kaupunkilaishiiri
Piparkakkupoika
Tyhmä maitotyttö
Ruma ankanpoikanen
Kolme karhua
Kolme pukkia
Pikku pikku muija
Kettu ja Kirjava kana
Tipu Tip
Seitsemän pientä kiliä
Laiska Jaakko
Susi! Susi!
Kettu ja korppi
Kirjava kana
Kolme toivomusta
Olki, hiili ja papu
Eukko ja porsas
Kolme typerystä
Jänis ja kilpikonna
Leijona ja hiiri
Kolme pientä porsasta
Pata, joka ei lakannut kiehumasta
Hanhi, joka muni kultamunia
Henrik Mustonen

Henrik Mustonen (s. 6. marraskuuta 1990 Hollola) on suomalainen squashin pelaaja. Suomessa hänen seuranaan on Turun Seudun Squash (TSSq) ja hän on pelannut ammattilaisena vuodesta 2008 lähtien. Parhaimmillaan Mustosen sijoitus on maailmanlistalla ollut 35. helmikuun 2014 listauksessa.
Mustonen on voittanut squashin Suomen-mestaruuden vuosina 2015 ja 2024.
Guy Carbonneau

| Guy Carbonneau |
| --- | --- |

Henkilötiedot
Syntynyt: 18. maaliskuuta 1960 (ikä 64) Sept-Îles, Québec
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  79 kg
Pelinumero:  21
Pelaajaura
Pääsarjaura:  1981–2000
Seurat:  Montreal Canadiens St. Louis Blues Dallas Stars
NHL-varaus:  44. varaus, 1979 Montreal Canadiens
Hockey Hall of Fame
 2019 
| Stanley Cup  |
| --- | --- | --- |
|  | Montreal Canadiens | 1986  |
|  | Montreal Canadiens | 1993  |
|  | Dallas Stars | 1999  |
Guy Carbonneau (s. 18. maaliskuuta 1960 Sept-Îles, Québec) on kanadalainen jääkiekkovalmentaja ja pelaajauransa lopettanut ammattilaisjääkiekkoilija, pelipaikaltaan keskushyökkääjä. Hän pelasi NHL:ssä 1318 runkosarjaottelua ja voitti kolme Stanley Cupia. Hän oli NHL:n parhaita puolustavia hyökkääjiä ja voitti kolmesti Selke Trophyn. Carbonneau oli Montreal Canadiensin päävalmentaja vuosina 2006–2009.
Peliuran jälkeen

Lopetettuaan uransa Carbonneau toimi vuosina 2000–2002 kahden kauden ajan Montreal Canadiensin apuvalmentajana Michel Therrienin alaisuudessa. Apuvalmentajan pestinsä jälkeen hän siirtyi Dallas Starsin organisaatioon apulais-GM:ksi ja toimi tehtävässä tammikuuhun 2006 asti, jolloin hänet palkattiin toistamiseen Canadiensin apuvalmentajaksi, tällä kertaa Claude Julienin irtisanomisen jälkeen päävalmentajan tehtävät ottaneen GM Bob Gaineyn alaisuuteen. Kaudeksi 2006–2007 Carbonneau nimettiin Canadiensin päävalmentajaksi apulaisinaan Kirk Muller, Doug Jarvis ja Roland Melanson.
Carbonneau valmensi Montrealin 2007–2008 runkosarjassa 104 pisteeseen ja Itäisen konferenssin kärkipaikkaan. Hän oli kauden päätteeksi ehdolla NHL:n parhaalle valmentajalle annettavaan Jack Adams Awardiin. Seuraava kausi ei sujunut Carbonneaun valmentamalta Montrealilta yhtä hyvin, ja tammikuun lopun ja helmikuun aikana joukkue hävisi 13 pelistään 10. Carbonneau erotettiin maaliskuussa ja Bob Gainey palasi joukkueen päävalmentajaksi.
Muuta

Carbonneaun vävy on jääkiekkoilija Brenden Morrow.
Hecht

Hecht on saksalainen sukunimi ja tarkoittaa haukea. Se on muun muassa seuraavien henkilöiden sukunimi:
Ben Hecht (1894–1964), yhdysvaltalainen kirjailija, käsikirjoittaja, ohjaaja ja tuottaja
Hanna Hecht, o.s. Lindberg (1869–1909), suomenruotsalainen kirjallisuuden kääntäjä
Jessica Hecht (s. 1965), yhdysvaltalainen näyttelijä
Jochen Hecht (s. 1977), saksalainen jääkiekkoilija
Raymond Hecht (s. 1968), saksalainen keihäänheittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hecates Tholus

Mars Odysseyn THEMIS-kameran ottama infrapunakuvamosaiikki.
Hecates Tholus on tulivuori Marsissa, Elysium Planitian tuliperäisellä alueella. Se on läpimitaltaan 183 kilometriä, ja se on pohjoisin alueen kolmesta suuresta tulivuoresta.
Mars Express -luotain osoitti, että tulivuori purkautui rajusti 350 miljoonaa vuotta sitten. Purkaus synnytti kalderan, joka on halkaisijaltaan 10 kilometriä. Oletusten mukaan jää täytti osittain kalderan 5–20 miljoonaa vuotta sitten. Ilmastomallien mukaan jäätä ei kuitenkaan enää nykyisin esiinny Hecates Tholuksella.
HMS Eggesford

| HMS Eggesford |
| --- | --- |


Aluksen vaiheet
Rakentaja:  J. Samuel White and Company, Cowes
Kölinlasku:  23. kesäkuuta 1941
Laskettu vesille:  12. syyskuuta 1942
Palveluskäyttöön:  21. tammikuuta 1943
Poistui palveluskäytöstä:  Saksan liittotasavallan laivastolle 1959 nimellä Brommy
Loppuvaihe:  romutettu 1979
Tekniset tiedot
Uppouma:  1070 t (standardi) 1458 t (max)
Pituus:  85,3 m
Leveys:  10,16 m
Syväys:  3,51 m
Koneteho:  19 000 hv
Nopeus:  27 solmua (50 km/h)
Miehistöä:  168
Aseistus
Aseistus:  4 × 4" QF Mk XVI -tykkiä kaksiputkisina Mk XIX asennuksina 4 × QF 2 naulan Mk VIII neliputkisena Mk VII asennuksena 2 × Oerlikon 20 mm yksiputkisina P Mk III -asennuksina 2 × 21" (533 mm) torpedoputkea 4 × syvyyspomminheitintä ja 3 kiskoa, joihin 110 syvyyspommia
HMS Eggesford (viirinumero L15) oli Britannian kuninkaallisen laivaston Hunt-luokan tyypin III saattuehävittäjä toisessa maailmansodassa.
Valmistus

Alus tilattiin 28. heinäkuuta 1940 osana vuoden 1940 hätäohjelmaa työnumerolla J6126 J. Samuel White and Companyltä Cowesista, missä köli laskettiin 23. kesäkuuta 1941. Alus laskettiin vesille 12. syyskuuta 1942 ja valmistui 21. tammikuuta 1943.
Saksan laivaston Brommy

Saksan hallituksen kanssa käytyjen keskustelujen seurauksena alus myytiin Saksan laivastolle tammikuussa 1957. Alus nimettiin Brommyksi. Alus huollettiin Pembroken telakalla ennen palvelukseen ottoa Saksan laivaston koululaivana 14. toukokuuta 1959. Alus poistettiin palveluksesta 1979, minkä jälkeen se romutettiin Saksassa.
2001 QS322

| 2001 QS322> Löytäminen |
| --- | --- |
Löytöaika:  2001
Kiertoradan ominaisuudet
Keskietäisyys Auringosta:  43,96 AU
Pienin etäisyys Auringosta:  42,34 AU
Suurin etäisyys Auringosta:  45,58 AU
Eksentrisyys:  0,037
Kiertoaika Auringon ympäri:  106457 päivää 291,46 vuotta
Inklinaatio:  0,25°
Fyysiset ominaisuudet
Läpimitta:  200 km
Pyörähdysaika:  ? tuntia
Absoluuttinen kirkkaus:  6,4
2001 QS322 on Kuiperin vyöhykkeellä Aurinkoa kiertävä transneptuninen pikkuplaneetta. Se on yksi NASA:n suunnitteleman Argo-avaruusluotaimen mahdollisista tutkimuskohteista. Kohde kuuluu cubewanoihin, ja sen halkaisija on arviolta noin 200 kilometriä.
Henrik Møller

| Henrik Møller> Kansankäräjien jäsen |
| --- | --- |
 5. kesäkuuta 2019 –  
Henkilötiedot
Syntynyt: 16. marraskuuta 1965 (ikä 58) Helsingør, Tanska
Kansalaisuus:  tanskalainen
Tiedot
Puolue:  Sosiaalidemokraatit
Henrik Møller (16. marraskuuta 1965 Helsingør, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Møller valittiin kansankäräjille Pohjois-Jyllannin vaalipiiristä. Møller on valmistunut Helsingørin lukiosta vuonna 1985.
Emil Ruusuvuori

| Emil Ruusuvuori |
| --- | --- |

Henkilötiedot
Syntynyt: 2. huhtikuuta 1999 (ikä 25) Helsinki
Kansalaisuus:   Suomi
Tennispelaaja
Pituus:  188 cm
Paino:  79 kg
Kätisyys:  oikea
Ammattilaisena:  2018–
Palkintorahat:  3 382 664 USD
Kaksinpeli
Paras sijoitus:  37. (3.4.2023)
Voitot/tappiot:  99–90
Grand Slam -turnauksissa
Australian avoimet:  2. kierros (2021, 2023, 2024)
Ranskan avoimet:  2. kierros (2022, 2023)
Wimbledon:  3. kierros (2024)
Yhdysvaltain avoimet:  2. kierros (2020, 2021)
Nelinpeli
Paras sijoitus:  179. (2.5.2022)
Voitot/tappiot:  13–22
Grand Slam -turnauksissa
Australian avoimet:  1. kierros (2021, 2023)
Ranskan avoimet:  2. kierros (2021)
Yhdysvaltain avoimet:  3. kierros (2021)
Aiheesta muualla
ITF
ATP
Emil Ruusuvuori (s. 2. huhtikuuta 1999 Helsinki) on suomalainen tennispelaaja. Oikealla kädellä lyövä Ruusuvuori aloitti tenniksen pelaamisen viisivuotiaana. Hän sijoittui junioreiden maailmanlistalla parhaimmillaan neljänneksi marraskuussa 2017. ATP-maailmanlistalla hänet on rankattu parhaimmillaan kaksinpelissä sijalle 37 huhtikuussa 2023 ja nelinpelissä sijalle 179 toukokuussa 2022. Hän edustaa seuratasolla HVS-Tennistä. Ruusuvuori harjoitteli Jarkko Nieminen Tennisakatemiassa vuoteen 2017 saakka, kunnes akatemia lopetettiin. Häntä valmensi vuoden 2024 Wimbledoniin saakka Federico Ricci. Ruusuvuori on voittanut urallaan neljä ATP-haastajaturnausta kaksinpelissä ja päässyt kahdesti ATP-turnauksen loppuotteluun.